【分秒在握】回一回又有新氣象
2024年04月23日 01:00
東網電視
更多新聞短片
「大千氣象」谷草1800米一戰即勝。
方嘉柏沉寂一段長時間後,近期終於見起色,上周三同以24分但以較少頭馬於練馬師王飲恨,但到了上周六則連中三元,看來攻勢陸續有來。這個周中谷戰,柏廐馬中以尾場「大千氣象」最值憧憬。
「大千氣象」10月已在田草1400米打開勝門,及後在1月及2月,則分別贏出谷中一哩及1800米,評分漸增之下適逢4歲,將矛頭指向4歲系列賽亦不出奇,因此贏完兩場快活谷賽事後,就增程挑戰田草2000米,好可惜馬匹表現未如理想大敗而回,而幕後亦未有強求,索性抖一抖重新出發。
上仗係「大千氣象」抖逾一個月後首戰,同時亦係何澤堯傷愈復出後首次上陣,人馬都未十足下,留前鬥後兼轉彎兜大彎,蝕位甚多仍追回第4,表現已比預期出色,今次馬匹重返一戰即勝的1800米,換上艾兆禮執韁,有運抽埋黃金1檔,相信早段毋須留得太後,以其後勁,足可一網打盡。
■長風